ทองปิดร่วง 20.2 ดอลล์
สัญญาทองคำตลาดนิวยอร์กปิดร่วงลง 20.2 ดอลล์ หลังสเปนถูกลดอันดับเครดิต
30 พ.ค. 2555

สัญญาทองคำตลาดนิวยอร์กปิดร่วงลง 20.2 ดอลล์ หลังสเปนถูกลดอันดับเครดิต
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 20.2 ดอลลาร์ หรือ 1.29% ปิดที่ 1,548.7 ดอลลาร์/ออนซ์
สัญญาทองคำร่วงลงหลังจากสถาบันจัดอันดับความน่าเชื่อถืออีแกน-โจนส์ลดอันดับเครดิตสเปนลงเป็นครั้งที่ 3 ในรอบ 1 เดือน โดยปรับลดเครดิตตราสารหนี้สเปนลงสู่ B จาก BB-  โดยระบุถึงความวิตกเกี่ยวกับหนี้สินของรัฐบาล รวมทั้งการว่างงานของสเปนที่ระดับ 24.4% ขณะที่ยอดขาดดุลอยู่ที่ 9.6% และผลิตภัณฑ์มวลรวมภายในประเทศลดลง 1.7% นอกจากนี้ การขาดทุนเพิ่มขึ้นของธนาคารและแนวโน้มการถอนเงินของผู้ฝากเงินจากระบบการธนาคารยังทำให้ฐานะการเงินของประเทศที่อ่อนแออยู่แล้วย่ำแย่ลง
นอกจากนี้ อีแกน-โจนส์ปรับเพิ่มความเป็นไปได้ในการผิดนัดชำระหนี้ของสเปนใน 1 ปีสู่ 15% จาก 5%